Oprosti za suze / Tako se dugo nismo sreli
Oprosti za suze / Tako se dugo nismo sreli dvanaesta je singl-ploča sarajevskog kantautora Mahira Paloša. Objavila ju je 1979. nekadašnja izdavačka kuċa Jugoton iz Zagreba. Na A-strani je pjesma "Oprosti za suze", za koju je tekst i muziku napisao Đorđe Novković. Na B-strani je "Tako se dugo nismo sreli", koju je komponirao Đelo Jusić na tekst Radmile Mudrinić. Ova pjesma je još jedan lijep primjer saradnje Paloša i njegovog nekadašnjeg kolege Jusića iz vremena kad su zajedno nastupali u Dubrovačkim trubadurima. Paloševo pjevanje pratio je Studijski orkestar Jugotona uz dirigentsku palicu Đele Jusića, koji je ujedno i napisao aranžmane za obje pjesme. U ovoj pjesmi može se prepoznati Jusićev kompozitorski stil s primjesama mediteranske muzike uz dobru kombinaciju gitare i gudača. Obje pjesme komponirane su u stilu pop-muzike i šlagera, pogodnim za izvedbe na festivalima ove vrste muzike. Ova singl-ploča, na kojoj je Paloš dao kvalitetne pjevačke izvedbe, nastavak je serije dobrih pjesama u njegovoj dotadašnjoj karijeri. Fotografiju i dizajn za omot uradio je Ivica Ivezić.